Diari Oficial de la Generalitat Valenciana


Sumari del DOGV 5750, del 25-04-2008 (2008/4912)

ORDRE de 8 d'abril de 2008, de la Conselleria d'Economia, Hisenda i Ocupació, per la qual es dóna publicitat a la línia de crèdit i a l'import global màxim destinat a atendre les ajudes destinades als Centres Associats del SERVEF en l'àmbit de la intermediació laboral durant el 2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5750

Data del DOGV
:   25-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4912


Data del document
:   08-04-2008

Organisme emissor
:   Servei Valencià d'Ocupació i Formació

Tipus de document
:   Ordre

Descriptors 

:   * Servici Valencià d'Ocupació i Formació
    * inserció professional
    * suport econòmic
    * oficina d'ocupació
    * demanda d'ocupació
    * ajuda pública

ORDRE de 8 d'abril de 2008, de la Conselleria d'Economia, Hisenda i Ocupació, per la qual es dóna publicitat a la línia de crèdit i a l'import global màxim destinat a atendre les ajudes destinades als Centres Associats del SERVEF en l'àmbit de la intermediació laboral durant el 2008. [2008/4912]  
El 3 de març de 2003 va ser publicada en el Diari Oficial de la Comunitat Valenciana l'Ordre de 25 de febrer de 2003, de la conselleria d'Economia, Hisenda i Ocupació, per la qual s'establix el procediment d'homologació i règim d'ajudes dels centres associats del Servici Valencià d'Ocupació i Formació en l'àmbit de la intermediació laboral, i es regulen les accions desenvolupades per estos centres.  
Per donar compliment a allò disposat en la disposició addicional primera de l'Ordre de 25 de febrer de 2003 citada, i per l'article 47.11 del Text Refós de la Llei d'Hisenda Pública de la Generalitat Valenciana, i d'acord amb allò que establix la Llei de Pressupostos de la Generalitat per a l'any 2008, mitjançant la present Ordre es dóna publicitat a la línia de crèdit i a l'import global màxim destinat a la concessió de les ajudes previstes en les bases reguladores d'esta, per a l'any 2008.   
Per tot això, i en virtut de les facultats que em conferix l'article 28 de la Llei 5/1983, del Consell, i l'article 47 del Text Refós de la Llei d'Hisenda Pública de la Generalitat Valenciana,  
ORDENE  
Article 1  
Per a l'exercici 2008, i d'acord amb allò establit en la Llei 15/2007, de 27 de desembre, de Pressupostos de la Generalitat per a l'exercici 2008, les ajudes previstes en l'Ordre de 25 de febrer de 2003, de la conselleria d'Economia, Hisenda i Ocupació, per la qual s'establix el procediment d'homologació i el règim d'ajudes dels Centres Associats del Servici Valencià d'Ocupació i Formació en l'àmbit de la Intermediació Laboral, i es regulen les accions desenvolupades per estos centres, es finançaran a càrrec al subprograma 322.54, capítol IV, línia T4151000, amb un import globlal màxim de 2.333.909 euros, dels quals 1.166.954 euros procedixen del Fons Social Europeu (50%), i la resta, 1.166.955 euros (50%), són aportació pròpia condicionada de la Generalitat.  
DISPOSICIÓ FINAL  
La present Ordre entrarà en vigor l'endemà de la seua publicació en el Diari Oficial de la Comunitat Valenciana.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativamente, recurs de reposició davant el mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot allò sense perjudici que es puga interposar qualsevol altre recurs dels previstos en la vigent legislació.   
En cas que les entitats interessades foren administracions públiques, podran interposar recurs contenciós administratiu davant idèntic òrgan jurisdiccional, d'acord amb allò establit en els articles 44 i 46.4 de la Llei 29/1998,de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada Llei, en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 8 d'abril de 2008  
El vicepresident segon del Consell i   
conseller d'Economia, Hisenda i Ocupació,  
GERARDO CAMPS DEVESA